આગળની લડાઈ માટે અમે તૈયાર છીએ. લોકસભા ચૂંટણી પૂર્વે દિલ્હીના તાલકટોરા સ્ટેડિયમમાં મળેલી AICCની બેઠકમાં સોનિયાએ કોંગ્રેસની સિદ્ધીઓ ગણાવતા વિપક્ષ પર પ્રહાર કર્યા. સોનિયાએ ભાજપ અને મોદી પર નિશાન તાકતા કહ્યું કે સાંપ્રદાયિક શક્તિઓથી દેશને ખતરો છે. તો એકતાના નામે વિપક્ષ એકરૂપતા થોપી રહ્યો હોવાનો સોનિયાએ આક્ષેપ કર્યો. હિંસા ભડકાવવાની વિચારધારાને કેમ સાંખી લેવાય તેમ કહેતા સોનિયાએ આરોપ કર્યો કે વિપક્ષ માત્ર નરમીનો દેખાડો કરી રહ્યો છે. તો રાહુલ ગાંધી પર થેયલી નારેબાજી અંગે સોનિયાએ જણાવ્યું કે રાહુલ ગાંધી અંગે નિર્ણય લેવાઈ ચૂક્યો છે. અને રાહુલ જ કોંગ્રેસનો બેડોપાર કરશે. કોંગ્રેસની સિદ્ધીઓ વર્ણવતા સોનિયાએ જણાવ્યું કે મનરેગાથી ગામડાઓમાં રોજગાર અપાવ્યો છે. તો લોકપાલ બિલને કોંગ્રેસનું મજબૂત હથિયાર ગણાવતા સોનિયાએ આરટીઆઈ એક્ટથી પરિવર્તન આવ્યું હોવાનું જણાવ્યું. કોંગ્રેસે જીત અને હાર બંને સહન કર્યા છે તેમ સોનિયાએ જણાવ્યું. સાથે જ તેમણે કબુલ કર્યું કે મધ્યમવર્ગની અપેક્ષાઓ પૂરી કરવામાં કોંગ્રેસ થોડી ઉણી ઉતરી છે. આગામી રણનીતિ અંગે જણાવતા સોનિયાએ કહ્યું કે ગરીબી મિટાવવા સુધી કોંગ્રેસ ચેનથી નહીં બેસે. તો ભ્રષ્ટાચારને નાબુદ કરવાના અન્ય બિલો પણ પાસ કરાવશે. રાહુલ ગાંધીના નેતૃત્વમાં કોંગ્રેસ સફળતા મેળવશે. રાહુલ ગાંધીના આવવાથી પક્ષમાં ઉત્સાહ અને ઊર્જા વધશે. દિલ્લીમાં AICCની બેઠકને સંબોધન કરતાં મનમોહનશસહે કહ્યું કે જો પૂરતી તૈયારી કરવામાં આવે તો રાહુલની જીત નક્કી છે. મનમોહનસિંહે દેશની વિકાસયાત્રાને વર્ણવતા કહ્યું કે ગ્રામીણ વિસ્તારોમાં સમૃદ્ધિ વધી છે. જોકે હજુ પણ કેટલાક વિસ્તારોમાં ઘણું કામ કરવાનું બાકી છે. મનમોહને કહ્યું કે મનરેગાથી દેશમાં રોજગારી વધી છે. વિપક્ષ પર હુમલો કરતાં મનમોહનશસહે કહ્યું કે વિપક્ષ વચનો આપે તેવી શકયતા નથી. મનમોહને કહ્યું કે કોંગ્રેસ જે કંઈ વિચારે છે કે દેશના હિતમાં વિચારે છે. સોનિયા ગાંધી વિશે બોલતા વડા પ્રધાને કહ્યું કે સોનિયા ગાંધી દેશના વિકાસ માટે પ્રતિબદ્ધ છે. તેમની કટિબદ્ધતાને કારણે દેશે સિદ્ધિઓ હાંસલ કરી છે.